Kosovský olympijský výbor

Kosovský olympijský výbor (, ) je športová organizácia v Kosove, národný olympijsky výbor. Predsedom výboru je od roku 1996 Besim Hasani.

 Dejiny 
Organizácia bola založená v roku 1992.

Medzinárodným olympijským výborom (MOV) bola schválená za člena 9. decembra 2014 na 127. kongrese MOV. Stala sa tak 205. členom Asociácie národných olympijskych výborov. Kosovo v tom čase nebolo členom OSN. MOV však uznáva aj iné štáty, ktoré neuznáva OSN: Hongkong, Taiwan či Palestínu. Medzinárodná futbalová federácia síce neuznala krajinu za člena, ale v roku 2014 Kosovu dala právo hrať medzinárodné priateľské zápasy. Nemohlo však pri nich hrať svoju hymnu a používať národné farby. Po schválení MOV sa Kosovo mohlo zúčastniť na Letnej olympiáde v Riu. Pred uznaním väčšinou športovci reprezentovali Albánsko, lebo ľudia albánskeho pôvodu tvoria väčšinu v Kosove.

Uznanie Kosova MOV by mohlo mať dôležité dôsledky pre budovanie národnej identity a medzinárodného uznania v iných oblastiach. Srbská strana protestovala proti uznaniu Kosova MOV, vicepremiér a minister zahraničných vecí Ivica Dačić MOV obvinil z politického rozhodovania.

Prvým zimným olympionikom bol lyžiar Albin Tahiri na zimnej olympiáde 2018 v Pchjongčchang.

Napríklad španielska vláda až v novembri 2018 súhlasila s tým, aby kosovskí športovci mohli používať svoje národné symboly a dostávať víza ako ostatní športovci.

 Referencie 

 Externé odkazy 
 Oficiálna stránka výboru
 Profil na stránke Medzinárodného olympijskeho výboru

Kategória:Šport v Kosove
Kosovo
Kategória:Organizácie založené v 1992